Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael ja Saudi Araabia püüavad laiendada koostööd kõiges,
mis puudutab Iraani kuritahtlikku tegevust.
Iraani ülemjuht lükkas tagasi Euroopa üleskutsed
muuta Teherani regionaalset ja raketitegevust.
Iisraeli ja Liibanoni delegatsioonide kõnelused merepiiri määratlemiseks
komistasid erimeelsuste otsa.
Mitmepoolne regionaalne liit
on oluline vastuseisuks Iraani plaanidele
laiendada ajatolla režiimi revolutsiooniidee mõju Lähis-Idas.
Araabia tippametnikud kinnitasid,
et Neomi linnas toimunud kohtumine Iisraeli peaministri, USA välisministri
ning Saudi kroonprintsi ja kaitseministri vahel
keskendus vajadusele laiendada Riyadhi ja Jeruusalemma koostööd
Iraani kuritahtliku tegevuse vastu.
Iisraeli luureametnikud olid eile murelikud
peaministri salajase reisi meediasse lekkimise pärast.
Jeruusalemma kaitseminister
väljendas julgeolekuaparaadi pahameelt reisi avalikustamise pärast
tuues põhjuseks poliitilisi kaalutlusi.
Meediasse lekkinud peaministri salajane reis Saudi Araabiasse
on vastutustundetu. Mina nii ei käitu.
Võite ette kujutada,
kui palju salajasi ettevõtmisi olen pidanud elus tegema,
sh peaminister Benjamin Netanyahu palvel.
Ma pole kunagi niiviisi käitunud ega tee seda kunagi.
Sellises kontekstis peaksid Iisraeli kodanikud muret tundma.
Seoses süüdistustega,
et info lekitati poliitilistel kaalutlustel peaministri leerist,
paluti Netanyahul reisist Likudi fraktsioonikoosolekul aru anda.
Peaminister, kuulsime, et käisite välismaal,
Saudi Araabias. Kuulsime sellist uudist.
Kas räägite tõsiselt? - Kuulsime midagi sellist.
Sõbrad, kõigi mu aastate jooksul
pole ma kunagi kommenteerinud neid asju
ega hakka seda tegema ka praegu.
Võin vaid öelda, et olen teinud oma peaministriameti aastail kõik,
et tugevdada Iisraeli riiki ja laiendada rahuringi.
Tänu Jumalale on meil õnnestunud teha seda naabritega -
Emiraatide, Bahreini, Sudaaniga, ja loodetavasti see ring peagi laieneb.
Tasub teada, et pärast seda,
kui lekitatud kohtumine Neomi linnas lõppes,
tulistasid Iraani käepikendusvõitlejad kuningriigi naaberriigist Jeemenist
raketi Aramco naftarajatise pihta, mis sai otsetabamuse.
Iraani toetatud houthid võtsid kohe rünnaku eest vastutuse.
Saudide Aramco rahvusvaheline nafta- ja gaasifirma kinnitas,
et üht 13st diisliõli, bensiini ja lennukikütuse tsisternidest
Jeddah' tehases riigi põhjaosas tabas rakett ja see lakkas töötamast.
Erinevalt mullu 14. septembril Iraani korraldatud rünnakust
toonitasid Aramco ametnikud,
et neil õnnestus olukord 40 minutiga kontrolli alla saada.
Intsidendiga tegeleti väga kiiresti.
Esmalt reageerisid meie operaatorid väga tõhusalt,
kasutades tuletõrjesüsteemi,
mis paikneb tsisterni küljes.
Teiseks lisas tuletõrje lisaväärtust
ja aitas kiiresti tuld kustutada
ning olukorra peaaegu 40 minutiga kontrolli alla saada.
Tehase direktori sõnul tsisterni uuritakse parajasti,
et teha kindlaks purustuste ulatus.
Kahjustatud osas tsisterni katusel
on ca kahe ruutmeetrine auk
ja see on ainus, mida hetkel näeme.
Kui oleme olukorda hinnanud ja tsisterni juurde ligipääsu turvanud,
siis näeme ja saame hinnata purustuste ulatust.
Iraani ülemjuht ajatolla Khamenei
reageeris Saksamaa, Prantsusmaa ja Suurbritannia ühisavaldusele,
kus õhutati jõuliselt Iraani lõpetama tuumalepingu rikkumine
ja naasma oma lepingukohuste täieliku täitmise juurde.
2015. a Iraani tuumalepingu Euroopa poolte avaldus
kõlas seoses IAEA avaldusega,
mille teatel Teheran on suurendanud uraani rikastamist,
vastuolus tuumalepinguga.
Pariis, London ja Pariis õhutasid Teherani
lõpetama agressiivset käitumist regioonis ja peatama programmi,
kus raketid suudavad tuumapead kanda.
Iraani ülemjuht mõistis Twitteris Euroopa üleskutse hukka.
"Iraani kohalolu regioonis ja Iraani rakettide küsimus
pole Inglismaa, Saksamaa ja Prantsusmaa asi,
eriti kui nad ise omavad hävitavaid tuumarakette.
Nad peaks muutma esmalt oma hävitavat sekkumist regioonis
enne kui midagi ütlevad."
Iisraeli ja Liibanoni delegatsioonide kõnelused merepiiri määratlemiseks
komistasid erimeelsuste otsa.
Läbirääkimistega kursis oleva anonüümse allika sõnul
on liibanonlased esitanud uusi nõudmisi,
väites, et merepiir tuleks märgistada kaugemal lõunas,
kui Beirut algselt, ca kümne aasta eest ÜRO-le teatas.
On huvitav, et Liibanoni positsioon tahab ignoreerida kolme Iisraeli saart,
Shahafi, Nahlieli and T’cheletit, mis asuvad Vahemere idaosas,
Rosh Hanikrah' ranniku lähedal. Nende seisukoht
sarnaneb Türgi seisukohaga Kreeka vastu Egeuse merel.
Jeruusalemm aga väidab,
et kolme saart tuleb rahvusvahelise ja mereõiguse järgi
pidada Iisraeli territooriumiks. Beiruti väitel ei saa kolme saart
Iisraeli omaks pidada nende väiksuse tõttu
ja kuna Iisrael ei luba inimestel saari külastada pärast seda,
kui määratles need looduskaitsealaks haruldaste eluvormide tõttu.
Iisraeli energiaminister Yuval Steinitz kutsus Liibanoni ametnikke korduvalt
lõpetama seisukohtade muutmist kõnelustel Iisraeliga,
et merepiiritüli lõpuks lahendatud saaks.
Liibanoni president M. Aoun lükkas tema üleskutsed tagasi
kui põhjendamatud, väites, et Beiruti positsioon
merepiiri märkimise osas lõunapiiril jääb muutumatuks.
TV7 uuris mõlemaid väiteid ja leidis,
et alates 2007. a on esitatud seitse erinevat piiriettepanekut,
sh neli Iisraelile ja teistele osalistele ning kolm ÜRO-le.
Mujal Vahemeres -
Ligi 200 km ehk 125 miili kaugusel Liibüa linnast Benghazist
tungisid EL sõjalise missiooni IRINI egiidi all tegutsenud Saksa väed
Türgi kaubalaevale,
mida kahtlustati relvade smugeldamises Liibüasse.
Refinitive Eikon Data teatel lahkus 16 000-tonnine konteinerlaev
eelmine nädal Türgi Gemliki sadamast Bursa lähedal
ja seda nähti viimati Ateena lähistel, teel edelasse Liibüa suunas.
Kui luureagentuurid laeva tuvastasid,
kästi Saksa fregatil Hamburg peatada kahtlustatav laev Rosaline A.
Saksa Kaitseministeerium märkis,
et fregatt Hamburg järgis standardprotseduure,
kui enne laevale tungimist lipuriigilt Türgilt 4 tundi luba ootas.
Väidetava ülevõtmise käigus hakkas Türgi aga vastu
ega lasknud Saksa väesalkadel laeva lasti läbi otsida.
Seetõttu mõistsid Ankara ametnikud Berliini hukka piraatluses,
väites, et riik rikkus rahvusvahelist õigust,
kui illegaalselt Türgi laeva peatas, mida Saksa ametnikud aga eitavad.
Tasub teada, et intsident toimus keset ummikus kõnelusi Liibüas
seoses väidetava välismõjuga opositsiooni poliitilistele juhtidele
sõjast räsitud riigis.
Nii kutsus ÜRO Liibüa erivolinik
Julgeolekunõukogu Liibüa konflikti istungil nõukogu liikmeid
panema musta nimekirja kõik,
kes ÜRO vahendatud rahupürgimusi takistavad.
Jäänud on veel palju tööd, kuid liibüalased on oma osa teinud.
Võlgneme neile selle,
et teeme oma osa ja toetame neid liibüalaste vahelisi kokkuleppeid,
milleni jõuti resolutsiooni 2510 volitusel
ja Berliini konverentsi tulemusel.
See hõlmab mittesekkumise printsiibi respekteerimist Liibüa siseasjades
ja ÜRO relvaembargo täielikku järgimist Liibüa suhtes.
Nõukogul on kõik vahendid, sh võime mitte lasta obstruktsionistidel
ohustada haruldast võimalust Liibüas rahu taastada.
Kutsun teid neid kasutama.
Aitäh vaatamast!
TV7 palvealgatuse osana
kutsun teid palvetama täna koos meie tiimiga Jeruusalemmas
Austraalia pääste ja rahu eest.
Jätkake ka palveid tagakiusatud vendade eest Aafrikas,
Lähis-Idas ja Kaug-Idas.
Paluge jätkuvalt ka rahu ja päästet Jeruusalemmale ja Iisraelile
ning kõigi eest maailmas, keda on puudutanud koroonaviirus.
Olen Jonathan Hessen. Õnnistatud õhtut! Homseni!
Tõlge: Monika Jaaguri